मुंबई। बहुमखी प्रतिभा के धनी एक्टर इरफान खान इन दिनों कैंसर का इलाज लंदन में करा रहे हैं। न्यूरोएंडोक्राइन ट्यूमर से पीड़ित इरफान खान इन दिनों एक रीयल योद्धा की तरह दिन-रात अपनी बीमारी से लड़ रहे हैं। अपनी इच्छा शक्ति और सकारात्मक सोच के चलते ही इरफान खान के चेहरे पर मुस्कान है और वो अपने खाली वक्त को पूरी तरह से क्रियेटिव कामों में लगा रहे हैं। ये कहना हमारा नहीं बल्कि उनके अजीज दोस्त और मशहूर निर्माता-निर्देशक विशाल भारद्वाज का है।